**Zakaj je dobro sterilizirati / kastrirati ?**

**V Sloveniji je preveč neželenih psov in mačk brez lastnikov**

* vsako leto je zavrženih več kot 4000 psov in mačk, mnogo teh žalostno konča, saj je vseh živali veliko preveč, da bi lahko našle dobre lastnike

**Parjenje je fizično težko preprečiti**

* psice se gonijo 2x letno, mačke 3-4x letno;
* samci se lahko parijo vsakič, ko zavohajo gonečo se samico, zavohajo jo tudi do 3 km daleč, so zelo vztrajni, da pridejo do nje;

**Pozitiven vpliv na vedenje**

* živali se manj potepajo (manj smrti na cestah), manjkrat izgubijo;
* se manj pretepajo, samci manj markirajo teren, živali so bolj vdane in zadovoljne doma; mačke pa še vedno lovijo miši
* poleg tega so lastniki psov tudi kazensko odgovorni za svoje pse, ki se prosto gibajo po okolici. S pravočasno kastracijo spolnega nagona pri psu ni več in s tem te težave izginejo.

**Pozitiven vpliv na zdravje**

* s sterilizacijo in kastracijo zaščitimo živali pred spolno nalezljivimi boleznimi in zmanjšamo možnost prenosa drugih nalezljivih bolezni;
* sterilizirane samice ne zbolijo za vnetjem rodil (lahko celo smrtno nevarnim obolenjem);
* sterilizirane samice ne zbolijo za rakom na maternici, imajo manj možnosti za raka na mlečni žlezi, kastrirani samci ne zbolevajo za rakom na prostati in na modih;
* pri steriliziranih samicah ne prihaja do navidezne brejosti

**Pobijanje mladičev je nezakonito**

**BODITE DEL REŠITVE – NE PROBLEMA - STERILIZIRAJTE / KASTRIRAJTE!**